Париз-Рубе

**Париз-Рубе** () — еднодневна професионална велосипедска друмска трка во северна Франција близу границата со Белгија. Од нејзините почетоци во 1896 и до 1967 започнала од Париз, а завршувала во Рубе (оттука произлегува и името); од 1968 започнува од Компјењ (околу 60 километри североисточно од центарот на Париз), додека крајот сè уште е во Рубе. Позната по суровиот терен и калдрмата (*коцки*), таа е една од „монументите“ или класиците во европскиот календар и придонесува со бодови за Светската турнеја. Наречена е: *Пеколот на Северот*, *Недела во пеколот* (исто така назив на филм за изданието од 1976 на трката), *Кралица на класиците* или *Велигденска трка* (*la Pascale*). Трката е организирана од медиумската група *Amaury Sport Organisation* секоја година на почетокот на април.

Првпат возена во 1896, Париз-Рубе е една од најстарите велосипедски трки. Добро е позната по нејзините делови со калдрма преку кои се поминува, па затоа се смета заедно со Трка околу Фландрија и Гент-Вевелгем за еден од класиците со калдрма. Од 1977, победникот на Париз-Рубе добива коцка (дел од калдрмата) како дел од неговата награда. Теренот довел до развој на специјализирани рамки, тркала и гуми. Дупнати гуми и други механички проблеми се чести и често имаат улога во резултатите.

И покрај високата почит која ја ужива помеѓу велосипедистите, некои од нив велат дека ја сметаат за шега поради нејзините тешки услови. Исто така, трката имала неколку контроверзи, кога некои победници на трката биле дисквалификувани од различни причини.

Патеката е одржувана од *Les Amis de Paris–Roubaix*, група на обожаватели на трката создадена во 1983.

## Победници и рекорди
### Победници по година

### Победници по земја



### Најмногу поединечни победи

;4 победи (2)
*  Роже де Влеминк (1972,&nbsp;1974,&nbsp;1975,&nbsp;1977)
*  Том Бонен (2005,&nbsp;2008,&nbsp;2009,&nbsp;2012)

;3 победи (7)
*  Октав Лапиз (1909,&nbsp;1910,&nbsp;1911)
*  Гастон Ребри (1931,&nbsp;1934,&nbsp;1935)
*  Рик ван Лој (1961,&nbsp;1962,&nbsp;1965)
*  Еди Меркс (1968,&nbsp;1970,&nbsp;1973)
*  Франческо Мозер (1978,&nbsp;1979,&nbsp;1980)
*  Јохан Музеув (1996,&nbsp;2000,&nbsp;2002)
*  Фабијан Канчелара (2006,&nbsp;2010,&nbsp;2013)

;2 победи (11)
*  Морис Гарен (1897,&nbsp;1898)
*  Лисјен Лесна (1901,&nbsp;1902)
*  Иполит Окутурир (1903,&nbsp;1904)
*  Шарл Крупелант (1912,&nbsp;1914)
*  Анри Пелисие (1919,&nbsp;1921)
*  Жорж Клес (1946,&nbsp;1947)
*  Рик ван Стенберген (1948,&nbsp;1952)
*  Шон Кели (1984,&nbsp;1986)
*  Марк Мадио (1985,&nbsp;1991)
*  Жилбер Дикло-Ласал (1992,&nbsp;1993)
*  Франко Балерини (1995,&nbsp;1998)

### Најбрзи изданија

Рекордот држен од Петер Пост бил поставен на друга патека.

### Други рекорди

* **Најмногу трки завршени од возач** &ndash; 16, од Рајмонд Импанис (1947-1963) и Сервес Кнавен (1995-2010). &ndash; 15, Жилбер Дикло-Ласал.
* **Најстар победник** &ndash; Жилбер Дикло-Ласал, 38 години и 8 месеци во 1993.
* **Најголема разлика меѓу 1. и 2. место** &ndash; 5 минути и 21 секунда, кога Еди Меркс го победил Роже де Влеминк во 1970.
* **Најмала разлика меѓу 1. и 2. место** &ndash; 1 см, помеѓу Еди Планкерт и Стив Бауер во 1990.
* **Најбавна победа** &ndash; 12 часа и 15 минути, во 1919 кога Анри Пелисие победил на уништените патишта поради Првата светска војна.
* **Најдолго победоносно бегство** &ndash; 222 км, од Дирк Демол во 1988.

## Други трки со калдрма

Париз-Рубе е понекогаш споредувани со други познати трки со калдрма, како Трката околу Фландрија во Белгија. Париз-Рубе е порамен и има потешки делници со коцка, додека Трката околу Фландрија содржи серија на ридови, повеќето со коцки, како Копенберг или Капелмур.

Покрај Париз-Рубе и Трката околу Фландрија, наречени *класици на калдрма*, други пролетни трки како Омлоп Хет Ниувсблад и Гент-Вевелгем вклучуваат делници со калдрма.

## Поврзани настани

Париз-Рубе за младинци или **Paris–Roubaix Espoirs** се одржува на почетокот на летото.

**Париз-Рубе Вело** е организирана од Вело Клуб де Рубе секој втор јуни. Им овозможува на аматерите да ја искусат калдрмата, завршните кругови на велодромот и врнежите. Постои избор на три патеки: 120 км со поголемиот дел од делниците со калдрма, 190 км на сите делници со калдрма или сите 261 км. Сите што ќе завршат добиваат мала коцна на мала дрвена плоча.

## Белешки

## Наводи

## Литература

* Philippe Bouvet, Pierre Callewaert, Jean-Luc Gatellier, Laget Serge: *Paris–Roubaix: A Journey Through Hell* (ISBN 1934030090), VeloPress. The inside story of the race, its great riders, its traditions, and its secrets

## Надворешни врски

* 
* 
* Les Amis de Paris-Roubaix  

Категорија:Велосипедски трки во Франција

Категорија:UCI ProTour трки
Категорија:Светски ранкинг на UCI
Категорија:Светска турнеја на UCI
Категорија:Класични велосипедски трки